2019: Abdulsalami ya yi gargadi kan rugurgujewar Najeriya ▷ Legit.ng
2019: Abdulsalami ya yi gargadi kan rugurgujewar Najeriya
25 days ago 2208 views by Ishaq Ismail
A ranar Juma'ar da ta gabata ne tsohon shugaban kasa, Janar Abdulsali Abubakar, ya bayyana cewa zai ci gaba da kasancewa makiyi kuma babban abokin gaba ga duk wanda ya yi yunkurin dakile kwararar romon dimokuradiyya a kasar nan.
Kamar yadda shafin jaridar The Punch ya ruwaito, tsohon shugaban kasar ya bayyana cewa zai dawwama cikin kasancewa abokin gaba ga duk wanda ya yi yunkurin kawo nakasun ci gaban dimokuradiyya ko kuma jefa kasar nan cikin rudani da rikici a yayin zaben 2019.
Janar Abdulsalami ya bayyana hakan ne yayin halartar wata lacca da aka gudanar a jami'ar Ibadan ta jihar Oyo kan hadin gwiwar samuwa da tabbatar zaman lafiya da kwanciyar hankali a kasar nan.
Tsohon shugaban kasar ya kuma gargadi 'yan siyasar kasar nan akan shigo da wani sabon lamari da zai kawo tangarda a yayin zaben 2019.
A cewarsa, Najeriya ba za ta taba kasancewa kasar da muke muradi ba muddin ba mu hada kai wuri guda ba wajen tabbatar da zaman lafiya da kuma sanya soyuwar juna a zukatan mu.
KARANTA KUMA: Yadda 'Kwayoyin Cutar Zika ke warkar da Cutar Daji ta 'Kwakwalwa
Ya kuma jaddada bukatar al'ummar Najeriya akan su mayar da hankali da kulawa wajen kawo karshen rikita-rikitar dake kawo zagon kasa da barazana ga ci gaban kasar nan.
Kamar yadda kamfanin dillancin labarai na Najeriya ya ruwaito, tsohon shugaban kasar ya kuma shawarci daliban jami'ar ta Ibadan akan su karaucewa duk wata hanya da ba ta dace ba ta yin amfani da su domin cimma manufar siyasa a yayin zaben 2019.
Hausa NewsSiyasar NajeriyaLabarai Daga JariduLabarin Sojojin Najeriya
Lota Chukwu Courses under art department Ankara styles for men Aliko Dangote children Science course
39 minutes ago 1011 views